Wat ek glo oor liefde en seks | Eelt
Wat ek glo oor liefde en seks
So hierdie blog is 'n vreemde, selfs bizarre plek om hierdie te skryf, maar ek glo dat seks in 'n vaste liefdesverhouding tussen twee mense hoort. Dit is waar ware geluk te vinde is. Nie in swinging, groepseks en sulke goed nie. Een probleem met daardie fantasieë, is dat die werklikheid is dat iemand gewoonlik seerkry. Dit is gewoonlik die een wat dit nie regtig wou doen doen nie, maar ingestem het ter wille van die ander een. En selfs as albei in 'n paartjie vir daai goed te vinde is, dra dit nie by tot die versterking van 'n verhouding nie – maar tot aftakeling eerder.
En hierdie argument geld soveels te meer wanneer daar kinders is. Wat sal word van kinders wie se ouers nie kan wag om ander mense te naai nie? Ek sien net een moontlike resultaat – kinders wat sinies grootword, sonder begrip van die krag van die liefde.
En die eindresultaat van swak gesinne en sinisme is 'n swak samelewing waarin mense ten gronde gaan. Daarenteen is ware liefde iets wat ons sterk maak teen die aanslae van die lewe.
This entry was posted on 2016/06/24 by eelt. It was filed under manwees and was tagged with die krag van liefde, getrouheid, groepseks, liefde, liefdesverhouding, naai, seks, sinisme, swinging.
Ek is meteens met jou berig ek dink dit gaan ook oor wedersydse respek vir jou "partner" as julle respek vir mekaar en mekaar se liggame het.